text: [{"text_idx": "#000003", "text": "Kay ang imo hulag daw kaangay sang Isa ka pispis sa lasang\nNga maka upod sa huyop sang hangin kag ano man nga masumalang\nAng imo nga mga yuhom kag hulagway\nSa mga kaupod kag masa nagahatag sang kalipay"}, {"text_idx": "#000004", "text": "Sadtong Setyembre 14 tuig dosmil beinte uno\nNaglanog sa balita ang Indi maayo nga natabo sa imo\nIsa ikaw sa apat ka mga matuod nga hangaway nga nautas ang kabuhi\nSa inaway banwa para itib-ong ang ginapigos kag ginahimislan nga mga sahi"}, {"text_idx": "#000005", "text": "Kabalo guid kita nga nagakasubo ang bilog nga rebolusyonaryo nga kahublagan\nSubongman ang imo pamilya, himata kag mga abyan\nSa imo hinali nga pagtaliwan\nApang ang imo mga dugo magapabilin nga abono kag iwag sa kadam-an"}, {"text_idx": "#000006", "text": "Ka Lira sa imo nga kamatayon\nKamatayon nga makabig naton kaangay ka bug-at sang bukid Canlaon\nKay bisan ano nga porma (nagmasakit, katigulangon, napatay sa inaway) ang imo pagtaliwan\nPatay buhi nimo ini ginhalad para sa katawhan"}, {"text_idx": "#000007", "text": "Ka Lira ikaw padayon nga handurawon\nMagaabot gid ang tini-on kag malab-ot ang imo handum\nHandum man sang tanan nga madugay na ginahimakasan\nAgud maangkon Ang matuod nga demokrasya kag kahilwayan!"}, {"text_idx": "#000008", "text": "Magapabilin ka nga buhi sa amon paminsaron kag tagipusuon\nSimbolo ikaw sang matuod nga anak sang nasyon\nSalamat sa imo bulawan nga panahon"}, {"text_idx": "#000009", "text": "Sa tanan nga martyr sang Ilog\nMataas nga pagsaludar kag pagpasidungog!"}, {"text_idx": "#000010", "text": "Gikan sa imo nga abyan"}]